CELEX: 62005FA0052
Language: mt
Date: 2012-10-02 00:00:00
Title: Kawża F-52/05 RENV: Sentenza tat-Tribunal għas-Servizz Pubbliku (L-Ewwel Awla) tat- 2 ta’ Ottubru 2012 — Q vs Il-Kummissjoni (Servizz pubbliku — Rinviju quddiem il-Qorti Ġenerali wara annullament — Dmir ta’ assistenza — Fastidju psikoloġiku — Miżura provviżorja ta’ allontanament — Kumpens għad-danni morali — Rapporti tal-iżvilupp tal-karriera — Assenzi ġġustifikati minħabba mard — Nuqqas ta’ teħid inkunsiderazzjoni)

9.2.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 38/28
            
         Sentenza tat-Tribunal għas-Servizz Pubbliku (L-Ewwel Awla) tat-2 ta’ Ottubru 2012 — Q vs Il-Kummissjoni
   (Kawża F-52/05 RENV)
   (Servizz pubbliku - Rinviju quddiem il-Qorti Ġenerali wara annullament - Dmir ta’ assistenza - Fastidju psikoloġiku - Miżura provviżorja ta’ allontanament - Kumpens għad-danni morali - Rapporti tal-iżvilupp tal-karriera - Assenzi ġġustifikati minħabba mard - Nuqqas ta’ teħid inkunsiderazzjoni)
   2013/C 38/51
   Lingwa tal-kawża: il-Franċiż
   
      Partijiet
   
   
      Rikorrenti: Q (Domsjö, l-Isvezja) (rappreżentanti: S. Rodrigues u Y. Minatchy, avukati)
   
      Konvenuta: Il-Kummissjoni Ewropea (rappreżentanti: inizjalment D. Martin, B. Eggers u V. Joris, sussegwentement V. Joris u G. Berscheid, aġenti)
   
      Suġġett
   
   Servizz pubbliku — Minn naħa, l-annullament tad-deċiżjoni tal-Kummissjoni li tiċħad it-talba għal assistenza mressqa mir-rikorrenti taħt l-Artikolu 24 tar-Regolamenti tal-Persunal fir-rigward ta’ fastidju psikoloġiku li hija tallega li batiet kif ukoll talba għad-danni u, min-naħa l-oħra, l-annullament tar-rapport dwar l-iżvilupp tal-karriera tagħha għall-proċedura 2003 (li kienet T-252/05) — Kawża T-80/09 P irrinvijata wara l-kassazzjoni.
   
      Dispożittiv
   
   
               (1)
            
            
               Ir-rapporti tal-iżvilupp tal-karriera stabbiliti rispettivament għall-perijodu mill-1 ta’ Jannar sal-31 ta’ Ottubru u mill-1 ta’ Novembru sal-31 ta’ Diċembru 2003 huma annullati.
            
         
               (2)
            
            
               Il-Kummissjoni Ewropea hija kkundannata tħallas lil Q is-somma ta’ EUR 10 000.
            
         
               (3)
            
            
               Il-Kummissjoni Ewropea għandha tbati l-ispejjeż tagħha relattivi għall-proċedura mibdija quddiem il-Qorti Ġenerali tal-Unjoni Ewropea u għaż-żewġ proċeduri mibdija quddiem it-Tribunal u hija kkundannata tbati tliet kwarti mill-ispejjeż sostnuti minn Q relattivi għaż-żewġ proċeduri mibdija quddiem it-Tribunal.
            
         
               (4)
            
            
               Q għandha tbati l-ispejjeż tagħha relattivi għall-proċedura quddiem il-Qorti Ġenerali tal-Unjoni Ewropea u kwart mill-ispejjeż tagħha relattivi għaż-żewġ proċeduri mibdija quddiem it-Tribunal.